rejauldu/bengali-wikipedia huggingface dataset:
মহসিন শস্ত্রপাণি (১৯ ডিসেম্বর, ১৯৪৫ - ২ মার্চ ২০১৯) বাংলাদেশের একজন রাষ্ট্রবিজ্ঞানী, সাংবাদিক, লেখক এবং রাজনৈতিক ও সাংস্কৃতিক আন্দোলনের সংগঠক। তিনি মার্কিসীয় রাষ্ট্রবিজ্ঞানে দীক্ষিত। যৌবনের প্রারম্ভেই তিনি সামাজিক শোষণ-বঞ্চনার অবসান এবং মানবিক সমাজ প্রতিষ্ঠার আন্দোলনে প্রত্যক্ষভাবে জড়িত হয়ে পড়েন। তিনি বাংলাদেশের গণ সাংস্কৃতিক আন্দোলনের অন্যতম পুরোধা ব্যক্তিত্ব। চীনা লেখক লু স্যুন সম্পর্কে গবেষক।’’বঙ্গসাহিত্যাভিধান, ২য় খণ্ড, ডঃ হংসনারায়ণ ভট্টাচায্র্, ফামা কেএলএমপ্রাইভেট লি: কলিকাতা, ১৯৯০, পৃ: ৪৩২-৪৩৩।  জীবন মহসিন শস্ত্রপাণি-র জন্ম ব্রিটিশ ভারতে ১৯৪৫ খ্রিষ্টাব্দের ১৯ ডিসেম্বর তারিখে তার মাতৃক নিবাস বর্তমান বাংলাদেশের ঝিনাইদহ জেলার মহেশপুর উপজেলার কাজীরবেড় নামক গ্রামে। তার পিতা সৈয়দ আবদুল মুত্তালিব ও মাতা জাহানারা খাতুন। পিতা একজন হোমিওপ্যাথিক চিকিৎসক ছিলেন। মহসিন শস্ত্রপাণি পিতার পাঁচ সন্তানের মধ্যে প্রথম। ১৯৬৩ খ্রিষ্টাব্দে তিনি প্রথম ঢাকায় আসেন। কিছুদিন পরে আবার ঢাকার বাইরে চলে যান। সে সময়টাতে কুষ্টিয়া, যশোরেই বেশিরভাগ সময় কাটান।  তিনি পরে ১৯৬৬ সাল থেকে পুরোপুরি ঢাকায় বসবাস করা শুরু করেন। জীবনের প্রধান একটি অংশ, প্রায় ৩০ বছর, তিনি একাধারে সাংবাদিকতা ও প্রকাশনার সঙ্গে প্রত্যক্ষভাবে জড়িত ছিলেন। যে সকল পত্রিকায় তিনি কাজ করেছেন সেগুলো হলো: দৈনিক আজাদ, দৈনিক জনপদ এবং সাপ্তাহিক গণবাংলা। ১৯৭৯ খ্রিষ্টাব্দ থেকে ১৯৯০ পর্যন্ত তিনি মাসিক উন্মেষ পত্রিকার সম্পাদকের দায়িত্ব পালন করেছেন। এছাড়াও আমৃত্যু তিনি সাপ্তাহিক পত্রিকা নয়া দুনিয়া'র (অনিয়মিত) সম্পাদক-প্রকাশক ছিলেন। তিনি বাংলা একাডেমীর আজীবন সদস্য ছিলেন। তিনি দুবার চীন ভ্রমণ করেন, চীনা কম্যুনিষ্ট পার্টির আমন্ত্রণে। এছাড়া তিনি ইংল্যান্ড, ফ্রান্স, বেলজিয়াম, জার্মানি, অস্ট্রিয়া, সুইজারল্যান্ড, হল্যান্ড, আমেরিকা, কানাডা, নেপাল, ভুটান, ভারত ভ্রমণ করেছেন।  লেখালেখি ও প্রকাশনা তার সাড়া জাগানো একটি গল্পসংকলন ১৯৮০ খ্রিষ্টাব্দে প্রকাশিত হয় যার নাম জনশ্রুতি। পরে এটার দুটি সংস্করণ প্রকাশিত হয়। তাঁর রচিত প্রথম উপন্যাস অন্তরিত লোকালয় মুক্তিযুদ্ধের সময় মূল কপিসহ ছাপানো সব কপি বিনষ্ট হয়, এখন আর কোন কপি নেই। তাঁর আরো একটি উপন্যাস জোছনায় কালো মেঘ যা পরে মূল নাম ধানমুট নামে ২০১৮ সালে প্রকাশিত হয়। তাঁর প্রকাশিত গ্রন্থের সংখ্যা ৩৪টি (কয়েকটি সম্পাদিতসহ)।   তাঁর রচিত অন্য কয়েকটি গ্রন্থ হলো:   তথ্যসূত্র  বহিঃসংযোগ মহসিন শস্ত্রপাণি প্রদত্ব "ড. আহমদ শরীফ স্মারক বক্তৃতা, ২০১৩"। শিল্পী সংগ্রামী মহসিন শস্ত্রপাণি, ত্রৈমাসিক দেশকাল পত্রিকা, ১ম বর্ষ ১ম সংখ্যা অক্টোবর-ডিসেম্বর ২০১৮  বিষয়শ্রেণী:১৯৪৫-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী মার্ক্সবাদী বিষয়শ্রেণী:২০শ শতাব্দীর বাংলাদেশী রাজনীতিবিদ বিষয়শ্রেণী:ঝিনাইদহ জেলার ব্যক্তি
থাম্ব|১৯০১ সালে হাওয়াইয়ান স্টারের একটি সম্পাদকীয় সম্পাদকীয়  হলো কোন দৈনিক পত্রিকা, ম্যাগাজিন বা সাময়িকীর সম্পাদক, প্রবীণ প্রবন্ধকার কর্তৃক লিখিত প্রবন্ধ।  বাংলাদেশের জনপ্রিয় কিছু দৈনিক পত্রিকা, যেমন- প্রথম আলো  , মতামত অংশের অধীনে সম্পাদকীয় লিপিবদ্ধ করে।  ইলাস্ট্রেটেড সম্পাদকীয়গুলো সাধারণত কার্টুন রূপে প্রকাশ করা হয়।  সম্পাদকীয়ের মাধ্যমে একটি পত্রিকা বর্তমানে আলোচনাধীন কোন বিষয়ের উপরে পত্রিকার কি মতামত তা পাঠকের কাছে প্রকাশ করে।  সম্পাদকীয় পাতা নামক পৃথক একটি পাতাই সম্পাদকীয়গুলো প্রকাশ করা হয়, যেখানে প্রায় চিঠিপত্র নামের আলাদা একটি বিভাগ থাকে। চিঠিপত্র বিভাগে সাধারণ জনগণ পত্রিকার সম্পাদকের কাছে তাদের মতামত বা বিভিন্ন সমস্যার কথা জানানোর সুযোগ পায়। এ পৃষ্ঠাটি ওপেন এডিটোরিয়াল পৃষ্ঠার বিপরীত, রাখা হয়।   তথ্যসূত্র   বহিঃসংযোগ  প্রথম আলোর সম্পাদকীয় পাতা  বিষয়শ্রেণী:সংবাদপত্রের বিষয়বস্তু
সাইন্স অফ আইডেন্টিটি ফাউন্ডেশন (এসআইএফ) হলো একটি হিন্দু বৈষ্ণব যোগ ধর্মীয় সংগঠন যা, মার্কিন যুক্তরাষ্ট্রের হাওয়াইতে অবস্থিত। ক্রিস বাটলার (সিদ্ধস্বরূপানন্দ গোস্বামী নামেও পরিচিত) ১৯৭৭ সালে এটি প্রতিষ্ঠা করে।Reflections on Hindu Demographics in America: An Initial Report on the First American Hindu Census.  J. Gordon Melton & Constance A. Jones. A paper presented at the Association for the Study of Religion, Economics & Culture meeting in Washington, D.C., April 7–10, 2011. p. 14.   ইতিহাস  বাটলার ১৯৬৯ সালে হাইকু মেডিটেশন সেন্টার প্রতিষ্ঠার পর অনুসারী লাভ করেন। তিনি ১৯৭০ সালে ইসকনে যোগ দেন, কিন্তু ইসকনের প্রতিষ্ঠাতা এসি ভক্তিবেদান্ত স্বামী প্রভুপাদের মৃত্যুর পর, বাটলার ইসকন থেকে বিচ্ছিন্ন হয়ে এসআইএফ প্রতিষ্ঠা করেন।  এসআইএফ প্রথমে হরি নাম বা পবিত্র নাম সোসাইটি নামে পরিচিত ছিল। ১৯৭৭ সালে, বাটলার অনুমান করেছিলেন যে সারা বিশ্বে এই গোষ্ঠীটির প্রায় ১,০০০ ভক্ত ছিল। ১৯৮০-এর দশকে হাওয়াইয়ের চ্যানেল ১৩ -এ বাটলারের "ক্রিস বাটলার স্পিকস" নামে একটি টেলিভিশন অনুষ্ঠান করেছিলেন ।   ধর্মতত্ত্ব  সংস্থাটি যোগের শিক্ষা এবং কৃষ্ণায়ত বৈষ্ণব হিন্দুধর্মের অন্যান্য দিকগুলিকে একত্রিত করে ।Reflections on Hindu Demographics in America: An Initial Report on the First American Hindu Census.  J. Gordon Melton & Constance A. Jones. A paper presented at the Association for the Study of Religion, Economics & Culture meeting in Washington, D.C., April 7–10, 2011. p. 14.  অনুগামীদের অবশ্যই নিরামিষ চর্চা করতে হবে এবং মদ্যপান, ধূমপান, অবৈধ যৌনাচার বা জুয়া খেলার অনুমতি নেই।   উল্লেখযোগ্য ব্যক্তি    তুলসি গ্যাবার্ড — মার্কিন যুক্তরাষ্ট্রের কংগ্রেসের প্রথম হিন্দু সদস্য (বিশেষ করে মার্কিন প্রতিনিধি পরিষদ ),What Does Tulsi Gabbard Believe?, Kelefa Sanneh, The New Yorker, Oktober 30, 2017.Tulsi Gabbard Had a Very Strange Childhood, Kerry Howley, New York Intelligencer, Juni 11, 2019. ক্রিস বাটলারের সরাসরি শিষ্য।   তথ্যসূত্র    বহিঃসংযোগ      বিষয়শ্রেণী:মার্কিন যুক্তরাষ্ট্র ভিত্তিক হিন্দু সংগঠন বিষয়শ্রেণী:হাওয়াই ভিত্তিক সংগঠন বিষয়শ্রেণী:আন্তর্জাতিক হিন্দু সংগঠন বিষয়শ্রেণী:যোগ সংগঠন বিষয়শ্রেণী:নব্য হিন্দুধর্মীয় আন্দোলন বিষয়শ্রেণী:১৯৭৭ সালে প্রতিষ্ঠিত ধর্মীয় সংগঠন বিষয়শ্রেণী:আন্তর্জাতিক কৃষ্ণভাবনামৃত সংঘের সংগঠন বিষয়শ্রেণী:গৌড়ীয় বৈষ্ণববাদ বিষয়শ্রেণী:আন্তর্জাতিক কৃষ্ণভাবনামৃত সংঘ
ভবেরচর ইউনিয়ন বাংলাদেশের মুন্সীগঞ্জ জেলার অন্তর্গত গজারিয়া উপজেলার একটি ইউনিয়ন।   ভৌগোলিক উপাত্ত   ভবেরচর ইউনিয়নের আয়তন- ২১৪৫ একর।  গ্রাম - ১৩ টি।    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী ভবেরচর ইউনিয়নের মোট জনসংখ্যা ১৪২২৬ জন। এদের মধ্যে ৫৮৬৮ জন পুরূষ এবং ৮৩৫৮ জন মহিলা।    ইতিহাস  গোমতী ও মেঘনা নদীর মাঝামাঝি অবস্থিত গজারিয়া উপজেলার একটি আধুনিক ইউনিয়ন হচ্ছে ভবেরচর ইউনিয়ন। এর উপর দিয়ে চলে গেছে অত্যন্ত গুরুত্বপূর্ণ ও ব্যাস্ততম ঢাকা চট্টগ্রাম মহাসড়ক। কাল পরিক্রমায় আজ ভবেরচর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে অনন্য দৃষ্টান্ত স্থাপন করে চলেছে।    শিক্ষা   শিক্ষার হার - ৬৬.৯১ %   কলেজ - ১ টি  মাদরাসা - ৭ টি    অর্থনীতি    উল্লেখযোগ্য ব্যক্তি    দশনীয় স্থান    বিবিধ    আরও দেখুন    বহিঃসংযোগ    তথ্যসূত্র   বিষয়শ্রেণী:গজারিয়া উপজেলার ইউনিয়ন
থাম্ব|বিলাতি তুলসী থেকে প্রাপ্ত তেল বিলাতি তুলসী (বৈজ্ঞানিক নাম: Hyptis suaveolens) হলো এক প্রকার গুল্ম জাতীয় সপুষ্পক উদ্ভিদ। একে “গাঞ্জা তুলসী” ইত্যাদি নামেও ডাকা হয়। এই প্রজাতি ল্যামিয়াসি পরিবারভুক্ত।Ann. Mus. Natl. Hist. Nat. vii. (1806) 472. t. 29. f. 2. (IK) ইংরেজিতে একে গাঞ্জা তুলসী, আমেরিকান মিন্ট, পিগনাট, স্টিংকিং রজার, বুনো স্পাইকনার্ড, ডার্প টিউলাস বা চ্যান ইত্যাদি নামেও ডাকা হয়। এর আদি নিবাস মধ্য ও দক্ষিণ আমেরিকার ক্রান্তীয় অঞ্চল। এটি সাধারণত  লম্বা হয়; কখনো কখনো এটি  পর্যন্ত লম্বা হতে পারে। এর কাণ্ড রোমশ এবং প্রস্থচ্ছেদ বর্গাকার। এর পাতা দ্বি-পার্শ্বীয়,  লম্বা, কিনারা অগভীর খাঁজকাটা। পাতা থেঁতলানো হলে তীব্র গন্ধ বের হয়। এর ফুল গুচ্ছাকার, রং বেগুনি বা গোলাপি।   ব্যবহার  বিলাতি তুলসী কীটনাশক হিসেবে ব্যবহার করা যায়।  বিলাতি তুলসীর বীজ পানিতে ভিজিয়ে রেখে শরবত তৈরি করে খাওয়া হয়। এতে লেবুর রস ও চিনি মিশিয়ে স্বাদ বাড়ানো যেতে পারে। ভেষজ চিকিৎসায় এটি ডায়ারিয়া রোগ নিরাময়ে ব্যবহৃত হয়। এটি রক্তবর্ধক, রক্ত পরিষ্কার ও শরীরের শক্তিবর্ধকের কাজ করে।  বিলাতি তুলসী গাছের বিভিন্ন অংশে বিটা-ক্যারিয়োফাইলিন, সাইনিয়ল, টার্পিনল, আলফা-বার্গামোটিন, সাবিনিন, মেন্থল, এল-সাবিনিন, ডি-লিমোনিম ও আজুলেনিক সেসকুইটার্পিন নামক রাসায়নিক উপাদান পাওয়া যায়। বিলাতি তুলসী গাছ পেটের ব্যথায় কার্মিনেটিভ হিসেবে ব্যবহৃত হয়। এর পাতার রস ক্যান্সার, টিউমার, রিউমেটিসমে ব্যবহৃত হয়।   চিত্রশালা    তথ্যসূত্র    বহিঃসংযোগ   Using Chan as insecticide (spanish)  Evaluation as Alternative Crop for Food and Drugs  (spanish)  Protein value of Chan (spanish)   Chan used as diarrhea treatment (spanish)  বিষয়শ্রেণী:গাছ বিষয়শ্রেণী:উদ্ভিদ বিষয়শ্রেণী:ভোজ্য বাদাম ও বীজ বিষয়শ্রেণী:মেক্সিকোর উদ্ভিদ বিষয়শ্রেণী:মধ্য আমেরিকার উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:১৭৫৯-এ বর্ণিত উদ্ভিদ
ম্যাকোর্নি পেঙ্গুইন (ইংরেজি: Macaroni Penguin) Eudyptes chrysolophus) হল একধরনের পেঙ্গুইন প্রজাতি যারা সাবআন্ট্রাকটিক ও আন্ট্রাকটিক পেনিনসুলা অঞ্চলে বসবাস করে। এরা রয়্যাল পেঙ্গুইন দের সাথে অনেকটা একইরকম মিলের এবং কেউ কেউ এদেরকে একই উপজাতি বলে ধরে। এদের একটা হলুদ রঙের ঝুঁটি আছে। এদের মুখ এবং ওপরের অংশ কালো হয় এবং আস্তে আস্তে তা নিচের দিকে সাদা হয়ে যায়। প্রাপ্তবয়স্ক ম্যাকোর্নি পেঙ্গুইনদের ওজন হয় ৫.৫ কেজি (১২ পাউন্ড) এবং এরা প্রায় ৭০ সেমি (২৮ ইঞ্চি) লম্বা হয়। পুরুষ এবং মহিলা পেঙ্গুইনরা মোটামুটি একইরকম দেখতে হয় কিন্তু পুরুষরা মহিলাদের থেকে কিছুটা বেশি লম্বা এবং শক্তিশালী হয় এবং পুরুষ পেঙ্গুইনদের ঠোঁট কিছুটা বড় হয় মহিলাদের থেকে।  সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এদের চোখ লাল রঙের হয়।  এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই পাখিরা বছরে একবার পালক ত্যাগ করে। তখন তারা ৩ থেকে ৪ সপ্তাহ সমুদ্রতটে কাটায় এবং তারা নির্মোচন করবার পরে সমুদ্রে ফিরে যায়। এই পেঙ্গুইনদের প্রজনন ক্ষেত্র সবথেকে বৃহত্তম এবং ঘন অন্যান্য প্রজাতিদের তুলনায়। গরমকালে প্রজননের পরে তারা ৬ মাস সমুদ্রে কাটাবার জন্য যায়। ২০০৯ এর এক সমীক্ষায় জানা গাছে যে এই পেঙ্গুইনরা কারগুলেন দ্বীপপুঞ্জ থেকে ১০,০০০ কিলোমিটার পরিযান করে ভারত মহাসাগরে আসে। ১৮ মিলিয়ন হল এদের জনসংখ্যা এবং এই প্রজাতিটি পেঙ্গুইনদের মধ্যে সবথেকে বেশি জন্সংখ্যাপূর্ণ। কিন্তু ১৯৭০ সাল থেকে এদের সংখ্যা কমে আস্তে শুরু করে এবং এদেরকে বিপজ্জনক প্রজাতির মধ্যে ধরা হয়।   শ্রেণিবিন্যাস  একজন জার্মান ন্যাচেরালিস্ট জোহান ফ্রেডরিক ভন ব্র্যান্ডট ১৮৩৭ সালে এই ম্যাকোর্নি পেঙ্গুইন সম্বন্ধে বর্ণনা দেন।Williams (1995) p. 211 এটা পেঙ্গুইনের ৬ টা প্রজাতির মধ্যে একটি উপজাতি যার নাম হল Eudyptes, এদেরকে একইসাথে বলে ঝুঁটিওয়ালা পেঙ্গুইন। গণের এই নামটি আবিষ্কৃত হয়েছে প্রাচীন গ্রিক শব্দ eu  মানে "ভালো" এবং dyptes মানে "ডুবুরি" এর থেকে। এর বিজ্ঞানসম্মত নামটি নেওয়া হয়েছে প্রাচীন গ্রিক শব্দ chryse মানে "সোনালী", এবং lophos মানে "ঝুঁটি" এর থেকে।  এই প্রচলিত নামটি নেওয়া হয়েছিল ফকল্যান্ড দ্বীপপুঞ্জ থেকেই ঊনবিংশ শতাব্দীতে। ইংরেজ নাবিকরা এদের বিখ্যাত ঝুঁটির জন্য এদেরকে এই নামে ডাকে। ম্যাকোর্নিসম হল ইংল্যান্ডের একটি প্রচলিত শব্দ যা ওখানকার অষ্টাদশ শতাব্দীর ফ্যাশনকে বোঝায়। যে মানুষ এই ফ্যাশনকে রপ্ত করে তাদেরকে ম্যাকোর্নি বলে ডাকা হয়, যা একটি প্রচলিত গান Yankee Doodle নামে পরিচিত।  চিত্রশালা   তথ্যসূত্র    উদাহৃত টেক্সট      বহিঃসংযোগ    Macaroni Penguins – Center for Biological Diversity   The Penguin Project at Washington University  The Penguin Page  বিষয়শ্রেণী:১৮৩৭-এ বর্ণিত প্রাণী বিষয়শ্রেণী:চিলির পাখি বিষয়শ্রেণী:দক্ষিণ আমেরিকার পাখি বিষয়শ্রেণী:পশ্চিম অস্ট্রেলিয়ার পাখি বিষয়শ্রেণী:উড্ডয়ন ক্ষমতাহীন পাখি বিষয়শ্রেণী:পেঙ্গুইন বিষয়শ্রেণী:অস্ট্রেলিয়ার ক্ষতিগ্রস্থ প্রাণিকুল বিষয়শ্রেণী:অ্যান্টার্কটিক পাখি  বিষয়শ্রেণী:১৮৩৭-এ বর্ণিত পাখি
ঐশ্বর্যা (জন্ম: ৭ এপ্রিল ১৯৭১) একজন ভারতীয় অভিনেত্রী, তিনি বেশ কয়েকটি মালয়ালম টেলিভিশন ধারাবাহিকের পাশাপাশি তামিল, মালয়ালম এবং তেলুগু চলচ্চিত্রে অভিনয় করেছেন। তিনি জনপ্রিয় অভিনেত্রী লক্ষ্মীর মেয়ে। ২০১১ সালে শ্রেষ্ঠ অভিনেত্রী (নেতিবাচক চরিত্র) বিভাগে এশিয়ানেট টেলিভিশন পুরস্কার লাভ করেছিলেন।   কর্মজীবন  ঐশ্বর্যার প্রথম চলচ্চিত্র ওলিয়ামপুকাল মুক্তি পায় ১৯৯১ সালে, এরপরে মামাগারু (১৯৯১), রাসুকুট্টি (১৯৯২) এবং মীরা (১৯৯২) মুক্তি পায়। তিনি বাটারফ্লাই (১৯৯৩) এবং গারদিশ (১৯৯৩) ছবিতে দ্বৈত চরিত্রে অভিনয় করেন, এটি ছিল মালয়ালম ছবি কিরিদামের পুননির্মাণ। কর্মজীবনের শুরুর দিকে তিনি তিরুদা তিরুদা (১৯৯৩) ছবিতে মণি রত্নমের সাথে কাজ করার উল্লেখযোগ্য একটি সুযোগ প্রত্যাখ্যান করেন।  ১৯৯৪ সালে তার বিয়ের পরে ঐশ্বর্যা চলচ্চিত্র জগৎ ত্যাগ করেন এবং একটি পরিবার গড়ে তোলার ক্ষেত্রে অগ্রাধিকার দেওয়াকেই তিনি বেছে নেন। কিন্তু তারপরও তার বৈবাহিক সম্পর্ক বিচ্ছিন্ন হয়ে পড়ে এবং স্বামীর মাদকাসক্তির ফলে তিনিও মাদক সেবনে আসক্ত হয়ে পড়েছিলেন, যার ফলে ১৯৯৬ সালে তার বিবাহ বিচ্ছেদের পরে চলচ্চিত্র শিল্পে পুনরায় প্রবেশ করা তার পক্ষে কঠিন হয়ে পড়ে। পুনর্বাসন প্রক্রিয়া চালিয়ে যাওয়ার পরে, তিনি কম্পিউটার বিজ্ঞানে পড়াশোনা চালিয়ে যাওয়ার সিদ্ধান্ত নেন এবং ১৯৯৭ সালে এনআইআইটির সাথে কাজ করার জন্য যোগ দিয়েছিলেন এবং সফটওয়্যার ইঞ্জিনিয়ার হিসাবে তার কাজকে অগ্রাধিকার দিয়েছিলেন। এরপরে তার বন্ধু অভিনেত্রী রেবতী তাকে রাজি করানোর পর তিনি সুরেশ চন্দ্র মেনন প্রযোজিত টেলিভিশন অনুষ্ঠানে অংশ গ্রহণের প্রস্তাব গ্রহণ করেন। তার বিবাহ, সন্তানের জন্ম এবং বিবাহ বিচ্ছেদের ফলস্বরূপ চলচ্চিত্র থেকে চার বছরের বিচ্ছিন্ন থাকার পরে ঐশ্বর্যা পার্থিবনের হাউসফুল (১৯৯৯) এ বোমা নিষ্পত্তি দলের দায়িত্বে থাকা একজন পরিদর্শকের চরিত্রে ফিরে আসেন।http://m.rediff.com/movies/1999/jan/16ss.htm তিনি শতাব্দীর শুরুতে সয়ম্বরম (১৯৯৯), সত্যমেভা জয়তে (২০০০) এবং নরসিমহাম (২০০০) এর মতো চলচ্চিত্রে পার্শ্ব চরিত্রে অভিনয় অব্যাহত রাখেন।   ব্যক্তিগত জীবন  মালয়ালি পিতা কে ভাস্করন এবং অর্ধ তামিল ও তেলুগু অভিনেত্রী লক্ষ্মীর ঘরে জন্ম নেন ঐশ্বর্যা, জন্মগ্রহণের সময় তার নাম ছিল শান্তা মীনা ভাস্কর, তার মায়ের তৃতীয় বিবাহের ফলে তার একজন সৎবোন ছিল। ১৯৯৪ সালে তিনি তানভীর আহমেদের সাথে বিবাহবন্ধনে আবদ্ধ হন এবং ১৯৯৬ সালে তাদের বিবাহবিচ্ছেদ ঘটে। এই দম্পতির অনাইনা নামে এক মেয়ে আছে, মেয়েটি ১৯৯৫ সালে জন্মগ্রহণ করে।   বহিঃসংযোগ       ঐসুর রান্নাঘর – পোর্টাল   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:চেন্নাইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:তেলুগু টেলিভিশনের অভিনেত্রী
মর্যাদা হলো একজন ব্যক্তির নিজস্ব অস্তিত্ব ও মানবিক মূল্য উপলব্ধির অধিকার, যাতে সে নৈতিকভাবে সম্মানিত আচরণ পেতে পারে। নৈতিকতা, নীতিশাস্ত্র, আইন ও রাজনীতিতে মর্যাদা একটি গুরুত্বপূর্ণ ধারণা, কারণ এটি জ্ঞানোন্মেষ যুগের মৌলিক অধিকারবোধের ধারাবাহিকতা হিসেবে গঠিত হয়েছে। মর্যাদা শব্দটি ব্যক্তি বা অন্যদের প্রতি সম্মানজনক আচরণের প্রকাশ হিসেবেও ব্যবহৃত হয়, যেমন 'মর্যাদার সঙ্গে আচরণ করা।   ১৯৪৮ সালের মানবাধিকারের সর্বজনীন ঘোষণাপত্রে প্রতিটি মানুষের অন্তর্নিহিত মর্যাদার অধিকারকে স্বীকৃতি দেওয়া হয়েছে, যা সমসাময়িক মানব মর্যাদার ধারণার ভিত্তি গঠন করে। প্রথম অনুচ্ছেদে বলা হয়েছে: 'সমস্ত মানুষ স্বাধীনভাবে জন্মগ্রহণ করে এবং মর্যাদা ও অধিকারের দিক থেকে সমান। তারা যুক্তি ও বিবেক দ্বারা সম্পন্ন এবং একে অপরের প্রতি ভ্রাতৃত্ববোধ নিয়ে আচরণ করা উচিত।   বিষয়শ্রেণী:মন বিষয়শ্রেণী:মানসিক অবস্থা
ভুচো মান্দি () ভারতের পাঞ্জাব রাজ্যের বাথিন্দা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ভুচো মান্দি শহরের জনসংখ্যা হল ১৩,১৮৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে ভুচো মান্দি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী। থাম্ব|Entrance of Govt. Senior Secondary School Bhucho Kalan(Bathinda)   তথ্যসূত্র   বিষয়শ্রেণী:পাঞ্জাব, ভারতের শহর ও নগর
পানাগর () ভারতের মধ্য প্রদেশ রাজ্যের জবলপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৭৭ মিটার (১২৩৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পানাগর শহরের জনসংখ্যা হল ২৫,১৪৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে পানাগর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:জব্বলপুর জেলার শহর ও নগর
অ্যারেনা করিন্থিয়ান্স ব্রাজিলের সাঁও পাউলো এলাকায় অবস্থিত একটি আন্তর্জাতিকমানের স্টেডিয়াম। এ স্টেডিয়ামটি করিন্থিয়ান্স পলিস্তা স্পোর্ট ক্লাবের প্রধান অনুশীলনী মাঠ। এটি ব্রাজিলীয় লীগের শীর্ষ গ্যালারীবিশিষ্ট পঞ্চম বৃহত্তম ও ব্রাজিলের এগারোতম সর্ববৃহৎ স্টেডিয়াম হিসেবে এর পরিচিতি রয়েছে। স্টেডিয়ামটির দর্শক ধারণ সক্ষমতা হচ্ছে ৪৮,২৩৪। ২০১৪ সালে অনুষ্ঠিত ফিফা বিশ্বকাপ চলাকালে স্টেডিয়ামটি অ্যারেনা দ্যঁ সাঁও পাউলো নামে পরিচিতি পায়। ১২ জুন, ২০১৪ তারিখে অনুষ্ঠিত উদ্বোধনী খেলাসহ বিশ্বকাপের সর্বমোট ছয়টি খেলা এখানে অনুষ্ঠিত হবে। উদ্বোধনী খেলায় কমপক্ষে ৬৫,০০০ আসন ধারণের শর্ত পালনে অতিরিক্ত আরও অস্থায়ী আসনের ব্যবস্থা করার ফলে এ সময়ে আসন সংখ্যা ৬১,৬০৬টি হয়। বিশ্বকাপ শেষে অস্থায়ী আসনগুলো তুলে নেয়া হবে।   ফিফা বিশ্বকাপ, ২০১৪  ফিফা কর্তৃক মরুম্বি স্টেডিয়ামে খেলার অনুপযোগী পরিবেশ দৃশ্যমান হওয়ায় স্থানীয় বিশ্বকাপ কমিটি এর বিকল্প স্টেডিয়াম খুঁজতে থাকে ও অ্যারেনা করিন্থিয়ান্স স্টেডিয়াম কর্তৃপক্ষকে উদ্বোধনী খেলা আয়োজনের আমন্ত্রণ জানায়। ফিফা তাদের পরামর্শকে গ্রহণ করে ও ১০ অক্টোবর, ২০১১ তারিখে এ সিদ্ধান্তকে চূড়ান্তরূপ দান করে। ফিফা’র চাহিদামাফিক স্টেডিয়ামের অঙ্গসজ্জার ব্যয়ভার ব্রাজিলীয় রিয়াল R$৩৩৫ মিলিয়ন থেকে R$১.০৭ বিলিয়নে পৌঁছে যায়। এরফলে সাজসরঞ্জাম, আসবাবপত্র ও অবকাঠামোর ব্যয়ভার কমাতে বেশ কাটছাট করতে হয়। ফিফা’র সাথে ব্রাজিল সরকারের চুক্তির ফলে বিশ্বকাপ সংক্রান্ত সকল ধরনে অবকাঠামো নির্মাণে কেন্দ্রীয় সরকার থেকে কোনরূপ কর ধার্য করা হয়নি। অবশেষে এ খরচ R$৮২০ মিলিয়নে ব্রাজিলীয় রিয়ালে চূড়ান্ত করা হয়।  ১৫ এপ্রিল, ২০১৪ তারিখে করিন্থিয়ান্সকে স্টেডিয়ামের দায়িত্ব বুঝিয়ে দেয়া হয়। ২০ মে, ২০১৪ তারিখে বিশ্বকাপের খেলা আয়োজনের প্রেক্ষিতে অ্যারেনাকে ফিফা’র কাছে প্রতিযোগিতা আয়োজনের জন্য হস্তান্তর করা হয়। মে, ২০১৪ সাল পর্যন্ত অ্যারেনায় R$৯৮৫ মিলিয়ন ব্রাজিলীয় রিয়াল ব্যয় করা হয়। অবকাঠামো নির্মাণ ও মেরামতে ২৬ হাজার ব্যক্তির চাকুরি দেয়া হয়।   তথ্যসূত্র    বহিঃসংযোগ    Arena Corinthians official website  Odebrecht Arena Corinthians official website  Images tagged Arena Corinthians at Flickr    Arena Corinthians 3D Model Picture Gallery    Illustrated article about Arena Corinthians  বিষয়শ্রেণী:ব্রাজিলের ফুটবল মাঠ বিষয়শ্রেণী:করিন্থিয়ান্স পাউলিস্তা স্পোর্ট ক্লাব বিষয়শ্রেণী:২০১৪ ফিফা বিশ্বকাপের স্টেডিয়াম বিষয়শ্রেণী:২০১৬ গ্রীষ্মকালীন অলিম্পিকের মাঠ বিষয়শ্রেণী:অলিম্পিক ফুটবলের মাঠ বিষয়শ্রেণী:ব্রাজিলের বহুমুখী স্টেডিয়াম বিষয়শ্রেণী:২০১৪-এ নির্মিত বিষয়শ্রেণী:অলিম্পিক স্টেডিয়াম বিষয়শ্রেণী:অলিম্পিক ফুটবল মাঠ
thumb|পাত্তামুন্দাইয়ের নিকটবর্তী নীলকণ্ঠপুর গ্রাম থেকে ব্রাহ্মণ্য নদীর দৃশ্য পাত্তামুন্দাই () ভারতের ওড়িশা রাজ্যের কেন্দ্রপাড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পাত্তামুন্দাই শহরের জনসংখ্যা হল ৩২,৭২৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে পাত্তামুন্দাই এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
বন অধিদপ্তর হলো বাংলাদেশ সরকারের পরিবেশ, বন ও জলবায়ু পরিবর্তন মন্ত্রণালয়ে সংযুক্ত একটি অধিদপ্তর। এটি প্রাকৃতিক বন ও বন্যপ্রাণী সংরক্ষণ, উন্নয়ন এবং কৃত্রিম বনায়ন নিয়ে কাজ করে। এর সদরদপ্তর বাংলাদেশের রাজধানী ঢাকায় অবস্থিত। অধিদপ্তরের প্রধানের পদবি হলো প্রধান বন সংরক্ষক এবং বর্তমান প্রধান বন সংরক্ষক হলেন মোহাম্মদ আমীর হোসাইন চৌধুরী।   ইতিহাস  বন অধিদপ্তর ব্রিটিশ রাজত্বকালে ১৮৭০ সালে প্রতিষ্ঠিত হয়। ১৯৮০-এর দশকে বাংলাদেশের বনের প্রশাসনিক কাঠামোতে উল্লেখযোগ্য পরিবর্তন ঘটে এবং এ সময় সামাজিক বনায়নকে অধিক গুরুত্ব দেওয়া হয়।  বর্তমানে সমগ্র দেশে বন অধিদপ্তরের ৭টি সার্কেল এবং ৩১টি বিভাগ রয়েছে। মিরপুর জাতীয় বোটানিক্যাল গার্ডেন, কাপ্তাইয়ের বন উন্নয়ন ও প্রশিক্ষণ কেন্দ্র এবং বন মহাবিদ্যালয়, চট্টগ্রাম এ অধিদপ্তরের আওতাধীন প্রতিষ্ঠান।   অধীনস্থ দপ্তর   প্রধান বন সংরক্ষকের দপ্তর  কেন্দ্রীয় অঞ্চল, ঢাকা  সামাজিক বন অঞ্চল, ঢাকা  সামাজিক বন বিভাগ, কুষ্টিয়া  সামাজিক বন অঞ্চল, যশোর  সামাজিক বন অঞ্চল, বগুড়া  বন্যপ্রাণী ও প্রকৃতি সংরক্ষণ অঞ্চল, ঢাকা  সুফল প্রকল্প  বনবিদ্যা বিজ্ঞান ও প্রযুক্তি ইনস্টিটিউট, চট্টগ্রাম  বনবিদ্যা বিজ্ঞান ও প্রযুক্তি ইনস্টিটিউট, রাজশাহী  বনবিদ্যা বিজ্ঞান ও প্রযুক্তি ইনস্টিটিউট, সিলেট  বন উন্নয়ন ও প্রশিক্ষণ কেন্দ্র, কাপ্তাই  শেখ কামাল ওয়াইল্ডলাইফ সেন্টার, গাজীপুর  বন্যপ্রাণী অপরাধ দমন ইউনিট  তথ্যসূত্র  বিষয়শ্রেণী:বাংলাদেশের সরকারি সংস্থা বিষয়শ্রেণী:১৮৭০-এ ভারতে প্রতিষ্ঠিত বিষয়শ্রেণী:বাংলাদেশ সরকারের অধিদপ্তর বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের বনবিদ্যা
শহীদ তরিকউল্লাহ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৫-০১-২০১২   জন্ম ও শিক্ষাজীবন  শহীদ তরিকউল্লাহর জন্ম নোয়াখালী জেলার  সেনবাগ উপজেলার কাবিলপুর ইউনিয়নের শায়েস্তানগর গ্রামে। তার বাবার নাম আকু আলী এবং মায়ের নাম মোহরজান বেগম। তার স্ত্রীর নাম আঙ্কুরের নেছা। তার দুই ছেলে।    কর্মজীবন  তরিকউল্লাহ চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে যুদ্ধে যোগ দেন। যশোর-সাতক্ষীরা অঞ্চলে প্রতিরোধ যুদ্ধ শেষে আশ্রয় নেন ভারতের বয়রায়। বেনাপোল ও ভোমরা সাব সেক্টর এলাকায় যুদ্ধ করেন তিনি।   মুক্তিযুদ্ধে ভূমিকা  তরিকউল্লাহ যুদ্ধ করেন ৮ নম্বর সেক্টর এলাকায়। সাহসিকতার সঙ্গে অনেক যুদ্ধে অংশ নিয়েছেন। মে মাসের শেষ দিকে সীমান্ত এলাকায় পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। এই যুদ্ধে তরিকউল্লাহ মুক্তিবাহিনীদের একটি দলের নেতৃত্ব দেওয়ার পাশাপাশি সাহসিকতার সঙ্গে নিজেও প্রত্যক্ষ যুদ্ধ করেন। এই যুদ্ধের বিবরণ আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইয়ে (মাওলা ব্রাদার্স, ঢাকা ১৯৯৯)। পাকিস্তানি সেনারা ২৭-২৮ মে ভোর চারটার দিকে দুটি কোম্পানি নিয়ে মুক্তিবাহিনীর অবস্থানের ওপর ঝাঁপিয়ে পড়ে। উভয় পক্ষে ব্যাপকভাবে সংঘর্ষ হয়। পাকিস্তানি সেনারা তেমন সুবিধা না করতে পেরে পেছনে সরে যায়। সকাল ছয়টায় পুনরায় পাকিস্তানি সেনারা পাল্টা আক্রমণ করে। থেমে থেমে এই সংঘর্ষ ১৪ ঘণ্টা স্থায়ী হয়। পাকিস্তানি সেনাদের একটি ব্যাটালিয়নের বিভিন্ন কোম্পানি বিভিন্ন সময় এই সংঘর্ষে অংশ নেয়। এই সংঘর্ষে পাকিস্তানি সেনাদের পক্ষে ব্যাটালিয়ন কমান্ডার আহত ও একজন ক্যাপ্টেনসহ ১৩০ জনের মতো নিহত হয়। মুক্তিবাহিনীর দুজন শহীদ ও আটজন আহত হয়। এই সংঘর্ষে জব্বার, বেলায়েত হোসেন, তরিকউল্লাহ অপূর্ব বীরত্বের পরিচয় দেন। মুক্তিযুদ্ধের চূড়ান্ত পর্যায়ে ২৮ বা ২৯ নভেম্বর যশোর জেলার  শার্শা উপজেলার কাগজপুকুর এলাকায় এক যুদ্ধে বীর মুক্তিযোদ্ধা তরিকউল্লাহ শহীদ হন।     পুরস্কার ও সম্মাননা  তরিকউল্লাহ'র জন্মস্থান নোয়াখালী জেলার  সেনবাগ উপজেলার স্টেডিয়ামটি তার নামে শহীদ তরিক উল্ল্যাহ বীর বিক্রম স্টেডিয়াম নামকরণ করা হয়েছে।   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা
|right|King Oswine of Deira (644–651)  ৬৪৪ জুলীয় বর্ষপঞ্জীর একটি অধিবর্ষ যেটি বৃহস্পতিবার দিয়ে শুরু।   ঘটনাবলী   স্থানানুসারে    এশিয়া   তাং রাজবংশের সম্রাট তাইজং তাঁর চীনা সেনাবাহিনী জিংজিয়াং-এর কারাশর রাজ্য দখল করার জন্য পাঠায়। তাং বাহিনী দ্বারা কারাশর পরাজিত হয়।   খিলাফত   নভেম্বর ৬ – খলিফা উমর ইবনুল খাত্তাব, ১০ বছর খিলাফত শাসন করার পর ৬৫ বছর বয়সে মারা যান। তাঁর মৃত্যুশয্যায় তিনি তাঁর উত্তরাধিকারী নির্বাচনের জন্য কমিটি করে যান। তারা উসমান ইবন আফ্‌ফানকে খিলাফতের পরর্বতী খলিফা হিসেবে নির্বাচন করে।   বাইজেন্টাইন সাম্রাজ্য   ভালেন্তিনুস, বাইজেন্টাইন জেনারেল, তার মেয়ের জামাই ২য় কন্সট্যান্স-এর সিংহাসন জবরদখল করার চেষ্টা চালিয়েছেন। তিনি তার সৈন্য বাহিনীসহ কন্সটান্টিনোপলের সদর দরজায় আসেন এবং নিজেকে ঘোষনার দাবী জানান। ভালেন্তিনুসের দাবি প্রত্যাখ্যাত হয় এবং তাকে জনতা ফাঁসিতে ঝুলিয়ে দেয়।   যুক্তরাজ্য   অসোয়াইন, প্রয়াত রাজা অসরিকের পুত্র, রাজা অসউইউ-এর সামরিক বাঁধা সত্বেও নিজেকে উত্তর আয়ারল্যান্ডের ডেইরার রাজা হিসেবে প্রতিষ্ঠিত করেন। তাঁর এই উত্থানের ফলে নর্থাম্ব্রিয়া রাজ্যের ভাঙন ঘটে, যা সম্ভবত ডেইরার জনগণের ইচ্ছার ফলেই হয়।Parker, Anselm. "St. Oswin". The Catholic Encyclopedia. Vol 11. New York: Robert Appleton Company, 1911. 28 Mar. 2013   জন্ম   দ্বিতীয় ইনিচ আন জয় চিতাম, পালেল্কের শাসক। পালেঙ্ক মায়া সভ্যতার অন্যতম প্রধান শহর।   লি জিয়াও, তাং রাজবংশের আচার্য (মৃ. ৭১৩)   মৃত্যু   অটো, প্রাসদের মেয়র (অস্টাশিয়া)   অক্টোবর ১০ – পলিনুস, ইয়র্কের আর্চবিশপ  রাদুলফ, থারিঙ্গিয়ার রাজা  নভেম্বর ৬ – উমর ইবনুল খাত্তাব, খলিফা (জ. ৫৭৯)  ভালেন্তিনুস, বাইজেন্টাইন জেনারেল।   তথ্যসূত্র   বিষয়শ্রেণী:৬৪৪